cyanic-selkie/wikianc huggingface dataset:
פוליטיקה במטאל
קריאייטור והמחבלים המתאבדים
בשנת 2005 הוציאה קריאייטור את האלבום Enemy of God ("אויב האל"), המוקדש ברובו לנושא הטרור ולהוקעת הדת והאמונה באלוהים באשר הן. באחד הראיונות, הסביר סולן הלהקה, מילה פטרוזה (אשר כותב את מלות כל השירים), כי הטרוריסטים המוסלמים רואים ב"כופרים" שכמותו את אויבי האל; ואם האל שלהם מצווה עליהם לרצוח ולהתאבד, אז הרי שהוא גאה להיות אויבו.
דליוס צ'קואוליס
ביוגרפיה
צ'קואוליס נולד בוילנה וב-1982 סיים את לימודיו במכון הממלכתי ליחסים בינלאומיים של מוסקבה.
נתן אנגלנדר
קישורים חיצוניים
מכּתביו:
דורבן (מכרסם)
המין דורבן מצוי מצוי בישראל והוא המכרסם הגדול ביותר בה, והגדול שבמכרסמי אסיה.
דרכי הגנה
הדורבן מגן על גופו בעזרת קוציו הארוכים, המצויים על זנבו ועל גופו. בשעת סכנה הוא זוקף את קוציו והם מרשרשים ומשמיעים רעש מאיים, והוא נמלט תוך שהוא משמיע קולות נשיפה מאיימים. כשאין באפשרותו להימלט הוא זוקר את קוציו כמניפה ומנתר לעבר התוקף. במקרים אחרים בעת שהוא נמלט הוא נעצר בפתאומיות וקוציו ננעצים בתוקף, ונשארים על גופו.
מונופסון
מחקרים על קיום מונופסון בשוק העבודה
מספר מחקרים ניסו לברר האם קיימת נטייה מונופסוניסטית או "אוליגומונופסוניסטית" — מצב שבו ישנו מספר קטן של מעסיקים הפועלים כמעין קרטל — בשוקי עבודה שונים. בשוק העבודה בכללו, מוסברת השפעה מונופסונית בקושי הכרוך במעבר מעבודה לעבודה, ובמיוחד בתחומי התמחות מסוימים. קושי זה אמור, לפי התאוריה המקובלת, להגביל את גמישות שוק העבודה. על־פי התאוריה המקובלת, השיעור המצופה של פער בין התפוקה המצופה וגובה השכר המשולם הוא עשרים אחוז. בפועל, עם זאת, נמצא כי בשוק בכללו יש השפעה מונופסונית מזערית . על פי המודל המונופסוני, הייתה אמורה להתקיים השפעה מונופסונית של ממש ביחס לעובדים בשכר נמוך, וכל המודלים המונופסוניים חזו כי העלאה צנועה בשכר המינימום — שכר הרצפה — אמורה הייתה להביא לגידול בתעסוקה. בפועל, מצביעים רוב המחקרים ורוב החוקרים על קיטון מסוים בתעסוקה, בהתאם למודל התחרותי, מה שהוביל את רוב החוקרים בתחום כלכלת עבודה למסקנה כי האפקט המונופסוני אינו קיים או שהוא זעיר .
שצ'רצוב
יהודי שצ'רצוב
בין מלחמות העולם התקיימה בכפר פעילות של אגודת ישראל, ונמנו בו 1,513 יהודים, למעלה משליש מתושביו.
שלגי (פירושונים)
ראו גם
}}
ברטה לוץ
ברטה מריה ג'וליה לוץ (בפורטוגזית: Bertha Maria Júlia Lutz; 2 באוגוסט 1894 - 16 בספטמבר 1976) הייתה זואולוגית, פוליטיקאית ודיפלומטית ברזילאית. לוץ הפכה לדמות מובילה הן בתנועה הפמיניסטית הפאן-אמריקאית והן בתנועת זכויות האדם. היא הייתה בין המובילות במאבק להענקת זכות בחירה לנשים בברזיל וייצגה את מדינתה בוועידת האומות המאוחדות בנושא ארגון בינלאומי (UNCIO) שהתכנסה בשנת 1945 והיא חתומה בשמה על מגילת האו"ם. בנוסף לפעילותה הפוליטית, הייתה נטורליסטית במוזיאון הלאומי של ברזיל והתמחתה בדנדרובטיים - צפרדעי חץ הרעל. שלושה מיני צפרדעים ושני מיני לטאות נקראים על שמה.
נעורים והשכלה
ברטה לוץ נולדה בסאו פאולו. אביה, אדולפו לוץ (1855–1940), היה רופא פורץ דרך ואפידמיולוג ממוצא שווייצרי, ואמה, איימי מארי גרטרוד פאולר, הייתה אחות בריטית. ברטה לוץ למדה מדעי הטבע, ביולוגיה וזואולוגיה באוניברסיטת פריז - סורבון, וסיימה בשנת 1918. זמן קצר לאחר קבלת התואר היא חזרה לברזיל.
יהדות ביטולה
משלהי המאה ה-16 ועד ראשית המאה ה-18
ב-1694 הגיע הסכסוך בין קהל פורטוגל לקהל אראגון לשיאו, כאשר נכבדי קהל פורטוגל התלוננו אצל הוואלי המקומי נגד קהל אראגון על אופן חלוקת גביית המיסים בין הקהילות. הוואלי ביטל את חלוקת הגבייה של שליש לעומת שני שלישים שהיה נהוג עד אז, והטיל מס פרוגרסיבי על כל יהודי העיר ללא קשר לקהל אליו הוא משתייך. מתעודות עות'מאניות עולה, שנציגי קהל אראגון, שהיו אחראים על גביית המיסים מכל הקהלים, הפלו לרעה את בני קהל פורטוגל וגבו מהם מיסים מעבר לנדרש על ידי השלטונות.
סדר אזורי חדש בבלקנים
לאחר השריפות ב-1863, 1867 וב-1897 השתנו פניה של העיר העתיקה. במקום בתי עץ ואבן נמוכים, הוקמו בהדרגה מבני אבן, חלקם בני מספר קומות, ואזורי מסחר מאורגנים. תהליך זה לווה גם בהריסת אזורי מגורים ישנים, ובכלל זה גם בקורטיז'וס של בני הקהילה. במקביל, ובשל התנוונות מנגנון השלטון העות'מאני פעלו באזור כנופיות מאורגנות של שודדים, אשר שדדו בתים וחנויות. רוב בני הקהילה שרכושם נפגע בשרפה קיבלו פיצוי כספי מסוים וחלקם היגר מהעיר, הן בשל תוצאות השריפות, והן בשל בעיות הביטחון האישי. ב-1900 תועדה בעיר עלילת דם כאשר בני הקהילה הואשמו בשימוש בדמו של תושב ממוצא בולגרי להכנת מצות ומספר מבני הקהילה הותקפו, הוכו ונשדדו.
מלחמות הבלקן
הממשלה הסרבית פנתה לראשי יהדות בלגרד בבקשה לשלוח לביטולה יהודים דוברי לאדינו כדי לשכנעם ביתרונות השלטון החדש על פני העות'מאני. הרב הספרדי של קהילת בלגרד הד"ר יצחק אלקלעי בלווי נכבדי הקהילה ד"ר דוד אלבלה, שלום רוסו ומשה פינטו הגיעו לערי מקדוניה ובכללם ביטולה, ונפגשו עם ראשי הקהילה. בהמשך, נשלחו מבלגרד להתגורר בביטולה יוחנן מאנדיל ושמואל אלקלעי במטרה לחזק את האוריינטציה של הקהילה לסרביה. מאנדיל היה הראשון לייסד עיתון סרבי שהופץ במקדוניה.
מלחמת העולם הראשונה ולאחריה
ב-7 באוקטובר 1915 תקפו כוחות גרמניים ואוסטרו הונגריים את סרביה וב-14 באוקטובר תקפה בולגריה את הממלכה משתי גזרות שונות. יהודים רבים נמלטו מהעיר לפני הגעת הכוחות הבולגריים והגיעו לסלוניקי. תושבי העיר ממוצא בולגרי בזזו חנויות של סרבים ויהודים. ראשי הקהילה פנו לקונסולים של מדינות ההסכמה בעיר, אך אלו לא יכלו או לא רצו לעזור. הצבא הסרבי קרס. ב-21 בנובמבר 1915 נכבשה מונסטיר ללא קרב על ידי כוחות מעצמות המרכז, וב-2 בדצמבר הגיעו הכוחות לאוחריד. הקהילה שנותרה הייתה במצב ירוד, סבלה חרפת רעב ונותקה ממקורות הסיוע המערב-אירופיים והאמריקניים. לאחר מספר חודשים עלה בידי קהילת יוצאי מונסטיר בניו-יורק ליצור קשר עם ממלא מקום הרב הראשי של יהודי בולגריה דוד פיפאנו, ובאמצעותו הושג אישור לארגון הג'וינט להעביר סיוע לקהילה. יחסי הקהילה עם נציגי הצבאות הבולגרי והגרמני תוארו כקורקטיים וקצינים משני הצבאות התארחו בבתי הקהילה בחגים.
שנות ה-20 התאפיינו באי שקט פוליטי וחברתי. תוצאותיה של המלחמה ליבו את הלאומנות ואת הקסנופוביה, וגם בביטולה שרר מתח בין הקבוצות האתניות השונות. ב-1921, 1922 ו-1926 תועדו עלילות דם בעיר והשלטונות המקומיים ונציגי הכנסייה האורתודוקסית הסרבית התערבו להרגעת הרוחות. מעדויות שניוניות עולה, כי ב-1926 לא הצליחו רבים מבני הקהילה לשקם או לבנות מחדש את בתיהם שחרבו במלחמת העולם הראשונה, וזאת בשל מצבם הכלכלי. עם זאת, חלקם עזבו את אזורי המגורים הישנים שחרבו במלחמה והתרכזו באזור חדש הסמוך לאזור בית העלמין שהתמשך עד לשוק העירוני. ב-18 באפריל 1922, בעוד פרנסי העיר מנסים לשקם את הריסות המלחמה, התפוצצה רכבת תחמושת בתחנת הרכבת שבעיר. בעקבות הפיצוץ פרצה דליקה גדולה בעיר, נגרמו נזקים כבדים וכ-3,000 בני אדם נותרו ללא קורת גג.
דמוגרפיה
ב-1544 לאחר התבססות מגורשי ספרד ופורטוגל בעיר מתועדת קהילה של 300 נפשות. ב-1591 הגיע למונסטיר לורנצו ברנרדו שגריר הרפובליקה של ונציה לאימפריה העות'מאנית ונמסר לו שבעיר גרות 200 משפחות יהודיות. לפני השרפה הגדולה של 1863 תועדו בעיר 3,000 יהודים, וב-1895 נמנו 6,500. בראשית המאה ה-20 הגיעה הקהילה לשיא גודלה. להערכת ז'מילה קולונומוס מנתה לפחות 10,000 נפשות ולפי הערכות נוספות כ-11,000 נפשות. חוסר היציבות האזורי שהחל במרד אילינדן, נמשך במלחמת הבלקן הראשונה והשנייה ועד לחורבן העיר במלחמת העולם הראשונה, הוביל להגירה המונית מהעיר ולקיטון משמעותי במספר בני הקהילה. ב-1919 התגוררו בביטולה 3,500 יהודים וב-1921 2,640. בפרוץ מלחמת העולם השנייה התגוררו בעיר 3,246 יהודים. בראשית אפריל 1941, לאחר הכיבוש הגרמני התגוררו בביטולה 3,351 יהודים. כאמור, הקהילה חרבה בשואה. ב-1945 התגוררו בביטולה 57 יהודים. חלקם היגרו לסקופיה וחלקם עלו לישראל לאחר הקמתה. ב-1952 התגוררו בעיר 2 יהודים, ד"ר חיים אברבנאל מנהל בית החולים הממשלתי ורעייתו.
התקופה העות'מאנית
בשלהי המאה ה-16, בתקופת שלטונו של מוראט השלישי פרץ משבר כלכלי חריף עקב פיחות בערך המטבע העו'תמאני אשר התבסס על כסף ולא זהב כבמדינות אחרות. בשל כך הוחלפו חומרי הגלם מהם נטבעו המטבעות. הפגיעה המשמעותית הייתה בענף ההלוואה בריבית שהיה מקור פרנסה בקרב הקהילה, וכן נפגעו סוחרי הקהילה משום שהקטין את הכנסות היצוא והגדיל את הוצאות היבוא. בראשית המאה ה-17 הקימו סוחרי הקהילה בית אריגה ראשון בעיר. ב-1635 התקבל היתר לקהילה לסחור מחוץ לגבולות האימפריה העות'מאנית. בהמשך, במהלך המאה ה-17 נחלש כוחה הימי של האימפריה העות'מאנית ונתיבי הסחר הימיים צומצמו. עובדה זו הרעה את מצבה הכלכלי של האימפריה והוטלו מיסים ומכסים נוספים על יהודי האימפריה ובכלל זה על קהילת מונסטיר. במסגרת זו חויבו בני הקהילה לספק לצבא העות'מאני כמס, מכסה מתוך מלאי הדגנים, הבדים והבהמות שברשותם. מעת לעת הטיל השלטון מיסים נוספים כראות עיניו על בני הקהילה וב-1636 הוטל מס מיוחד של 20 אקצ'ות על כל שמיכה אשר ברשות היהודים. באמצע המאה ה-17 היו העיסוקים המרכזיים של בני הקהילה בחייטות, רצענות, צביעת בדים, עיבוד עורות, ואריגת שטיחים. כן עסקו בקנייה ומכירת בשר ומוצריו, פירות וירקות. מקצת מבני הקהילה היו חלפני כספים, מלווים בריבית, גובי מיסים מטעם הוואלי המקומי אשר נשאו את התואר subaşi סוּבָּאשִי. ב-1687 מתועד רצח של סובאשי מבני קהילת מונסטיר אשר עסק בגביית מיסים באחד הכפרים.
קהילת ביטולה בתרבות ובפולקלור
תור הזהב המאוחר אותו חוותה הקהילה באמצע המאה ה-19 כלל גם פריחה תרבותית. במועד זה תועדו שירים, סיפורים עממיים, פתגמים ורומנסות בלאדינו, חלקם מגולת ספרד וימי הגירוש, אשר רבים מהם כבר נשכחו על ידי קהילות ספרדיות בבלקן. בשל בידודה הגאוגרפי והתרבותי היחסי של מונסטיר לעומת קהילות גדולות כגון בקושטא, אדירנה או סלוניקי נשתמר ניב לדינו ייחודי בגרסתו המוקדמת והוא לא עבר התפתחות והשפעה של שפות מקומיות כפי שקרה בקהילות הגדולות. הדפסה של חומר בעברית נעשתה בכתב רש"י וכתב יד בוצע בכתב מחובר סוליטריאו. נשות הקהילה, שעד לראשית המאה ה-20 דיברו רק לאדינו וכמעט ולא עזבו את תחומי הקורטיז'וס, היו אלו ששימרו והנחילו לדורות הבאים את הפולקלור הקהילתי, השירים, הרומנסות והפתגמים. יעקב אברהם יונה, שנולד במונסטיר ב-1847 ועזב עם משפחתו לסלוניקי לאחר השרפה הגדולה ב-1863, היה ממתעדי הפולקלור הבולטים של תרבות הקהילה.
אהבה גנובה
אהבה גנובה (באנגלית: Every Time We Say Goodbye) הוא סרט דרמה רומנטי, רב-לשוני, בהפקה בינלאומית, שיצא לאקרנים בשנת 1986. את הסרט ביים משה מזרחי ומככבים בו טום הנקס האמריקני וכריסטינה מרסיליאק הספרדייה. הסרט, שצולם בירושלים, משחזר את חייה של משפחה ברוכת ילדים, דוברת לאדינו, בתקופת המנדט הבריטי.
הפקה
בישראל הוצג הסרט תחילה בשם "אהבה צעירה" ואחר כך בשם "אהבה גנובה". במרץ 1987 נערכה הקרנה חגיגית של הסרט בקולנוע "רב חן" בתל אביב, בהשתתפות כל השחקנים הישראלים.
Leekspin
ילדת הלויטמה (ידועה גם כמסובבת הכרישה – Leekspin) היא אנימציית פלאש המציגה חלק מהשיר המסורתי הפיני "הפולקה של איווה", שהושר במקור על ידי רביעיית Loituma באלבום הבכורה שלהם שיצא בשנת 1998, "הדברים של היופי". האנימציה הופיעה באינטרנט בסוף אפריל 2006, ובמהרה הפכה פופולרית. האנימציה מורכבת מ-6 פריימים המציגים את דמות האנימה אינואה אוריהימה מסדרת האנימה "בליץ'" מסובבת כרישה בלופ של 27 שניות.
פופולריות
ב-10 ביולי 2006, העיתון הפיני "הלסינגין סנומט" דיווח שהאנימציה היפנית גרמה לעלייה גדולה מאוד בפופולריות של הלהקה לויטומה ששרה את השיר במקור, והיא קיבלה אלפי מכתבי מעריצים מכל העולם.
ואמוס אייר
בקיץ 2017 שכרה חברת אל על מטוס מדגם בואינג 747-400 של החברה להפעלת חלק מטיסותיה בקווים מתל אביב לבנגקוק וברצלונה.
מודל המעגל המורכב של הרגשות
מודל המעגל המורכב של הרגשות (באנגלית: A circumplex model of affect) הוא מודל גרפי המציג מצבים רגשיים כהצטלבות בין שני מאפייני על של מצבים רגשיים: עוררות ונעימות.
תיכון קלעי
היסטוריה
מאז היווסדו, שוכן בית הספר בשכונת בורוכוב, שכונת הפועלים הראשונה שהוקמה בישראל. הוא נוסד ככיתות המשך לבית הספר היסודי "בורוכוב" והוקם בצריף של הנוער העובד, ששכן ליד בית הספר.
ישראל שפיר
ביוגרפיה
שפיר גדל בישראל ובסקוטלנד. התגייס לצה"ל ב-1971 וסיים קורס טיס מס' 70 במגמת קרב במרץ 1973. במלחמת יום הכיפורים שירת כטייס סקייהוק בטייסת 115, אך לא נטל חלק בלחימה. את טבילת האש שלו עשה באפריל 1974 כשערך גיחת הפצצה במהלך מלחמת ההתשה במובלעת הסורית, בה תקף מוצב לוחמה אלקטרונית בתל כודנה, בהמשך הקריירה שלו השתתף במאות גיחות מבצעיות נוספות. עשה הסבה להטסת F-4 פנטום, והשתתף בקורס ההסבה הראשון בישראל להטסת F-15 איגל. ב-24 בספטמבר 1979 השתתף בקרב אוויר נגד מטוסי מיג 21 סוריים שניסו ליירט פטרול צילום ישראלי בלבנון. במהלך הקרב נגד מטוסי ה-F-15 הישראלים, הופלו 4 מיגים באזור ביירות, כששפיר מפיל אחד מהם בטיל.
שפיר הוא בעל תואר ראשון במתמטיקה ופילוסופיה מאוניברסיטת בר-אילן ותואר שני במינהל ציבורי מאוניברסיטת מונטריי בקליפורניה. הוא נשוי ואב לארבעה ילדים. היה פעיל בעבר ביוזמת המפקד הלאומי והביע תמיכה בסרבנות אישית "אם היא נובעת מצו המצפון וכופרת בפעולה בלתי חוקית".
שפיר פעיל במסגרת "פטריוטים 555" קבוצת אנשי צוות אוויר בדימוס, העוסקת בקידום הממלכתיות והדמוקרטיה.
יצחק שמואל רג'יו
קורות חיים
נולד בגוריציה שבאיטליה למלכה (לבית מורפורגו) ולרבה של העיר אברהם חי רג'יו. את עיקר השכלתו רכש לבד, בסיוע אביו. מלבד בקיאותו בתנ"ך ובתלמוד, היה בעל ידע בשפות ובמדעים. שלט בצרפתית, גרמנית לטינית ושפות שמיות.
Syskey
הכלי פותח על ידי מיקרוסופט בניסיון לשפר את אבטחת קובץ ה-SAM כנגד התקפות ופיצוח המידע שנמצא בו, כאשר אפשרות זו פעילה ערכי ה-Hash של כל החשבונות המקומיים המאוחסנים ב-SAM מוצפנים באמצעות מפתח הצפנה RC4-128.
החזית האוקראינית הראשונה
היסטוריה
ב-16 באפריל 1945 פתחה החזית יחד עם החזית הבלארוסית הראשונה בקרב על ברלין. לאחר מכן השתתפה החזית בקרב האלבה ובקרב על פראג.
דוד מסטפין
תולדותיו
נולד לרבי יהודה לייב שהיה מיוחס לבעל הט"ז. היה חתנו של הרב יוסף יואל הלפרין רבה של סטפין בן הרב יעקב אהרן רבה של סטפין ושל לוצק. התאלמן ונישא בשנית למרים בתו של רבי יחיאל מיכל מזלוטשוב.
רוזמרי קותר
רוזמרי קותר-גבריאל (בגרמנית: Rosemarie Kother-Gabriel; נולדה ב-27 בפברואר 1956) היא שחיינית עבר ממזרח גרמניה. אלופה אולימפית, אלופת עולם בעלת 6 מדליות, מהן 4 זהב ושיאנית עולם. התמחתה בסגנון פרפר.
שחרות
שַׁחֲרוּת הוא יישוב קהילתי בנגב השייך למועצה אזורית חבל אילות, כ-37 ק"מ צפונית לעיר אילת.
היסטוריה
מרבית הבתים ביישוב נבנים בצורה עצמאית על ידי בעלי הבית, בצורה התואמת את אורח החיים המיוחד של היישוב, בהתאם לנוף ולאקלים המדברי. בחצרות הבתים ניתן למצוא בוסתנים קטנים ובהם גינת ירק וחיות משק.
מוקדמות יורו 2004
מוקדמות יורו 2004 הוא טורניר כדורגל שנערך בין ספטמבר 2002 לנובמבר 2003, ובסיומו העפילו 15 נבחרות ליורו 2004 שנערך בפורטוגל, שנבחרתה העפילה אוטומטית בעקבות זאת.
50 הנבחרות חולקו לעשרה בתים בני חמש נבחרות כל אחד, ששיחקו אחת נגד השנייה בשיטת בית-חוץ. הנבחרת הראשונה בכל בית העפילה ישירות ליורו, ועשר הנבחרות שסיימו במקום השני העפילו לשלב הפלייאוף היבשתי, על מנת לקבוע את זהות חמש הנבחרות האחרות שיעפילו.
בית 7
אנגליה העפילה ישירות ליורו וטורקיה העפילה לפלייאוף היבשתי.
מבצע סיגל
מהלך המבצע
הכוחות נעו באמצעות רכבים עד לנקודת הפריקה בקליעה ובמרג' עיון. עם רדת הלילה החלו הכוחות לנוע מרחק בן 20 קילומטרים לעבר היעדים. לאחר חציית נהר הליטאני, בסיוע לוחמי שייטת 13, טיפסו הכוחות ועלו לרמת ארנון עד אשר היו מצויים בקרבת היעדים ונערכו לתקיפה.
עזרה למרפא
הוקרה
פירר עצמו זכה בפרס ישראל על פעילותו במסגרת העמותה.
סופי קוקסון
סופי לואיז קוקסון (באנגלית: Sophie Louise Cookson; נולדה ב-15 במאי 1990) היא שחקנית אנגלייה, הידועה בעיקר מהופעתה בתפקיד הסוכנת החשאית רוקסן "רוקסי" מורטון / לנסטלוט בסרט הריגול "קינגסמן: השירות החשאי" משנת 2014, וסרט ההמשך "קינגסמן: מעגל הזהב" מ-2017. עוד גילמה את הדמות הראשית בסדרה "The Trial of Christine Keeler".
ביוגרפיה
עוד בהיותה בבית הספר למשחק לוהקה קוקסון למיני-סדרה "מונפליט" של ערוץ SKY 1, המבוססת על הרומן באותו שם מאת ג'ון מיד פוקנר. בתחילת 2014 הופיעה קוקסון בעיבוד הקולנועי של הרומן "Unknown Heart" מאת רוזמונד פילצ'ר, בהפקת הרשת הגרמנית ZDF. באותה שנה שיחקה בתפקיד הגדול הראשון שלה בסרט קולנוע, בתפקיד הסוכנת החשאית רוקסן "רוקסי" מורטון, בסרט הריגול "קינגסמן: השירות החשאי", המבוסס על הקומיקס באותו שם מאת מארק מילר ודייב גיבונס.
אינסוף
האינסוף במתמטיקה
ישנן גם מערכות מספרים שכוללות בהן את האינסוף כמספר, או מרחבים שבהם האינסוף נכלל בתור איבר של המרחב. בכל המקרים הללו, הדבר גורר שינוי של מספר תכונות המתקיימות במערכת, ולעיתים האינסוף שהוסף אליהן אינו מהווה יותר מסימון לצורכי נוחות בלבד.
פעולות באינסוף
דרך אחת לבצע פעולות באינסוף היא לספח לישר הממשי, בתור קבוצה סדורה, שתי נקודות חדשות: \ \infty ו- \ -\infty. מבחינת יחס הסדר, המוסכמה היא ש- לכל a ממשי; הקבוצה נשארת סדורה ליניארית. פעולת החיבור מוגדרת על-פי הכללים ו-  לכל a ממשי, וכך מוגדרות כל האפשרויות לחבר שני איברים של הקבוצה החדשה, למעט, ביטוי שאינו מוגדר. אפשר להרחיב את הגדרת הכפל באופן דומה, כאשר הביטוי נשאר לא מוגדר. פעולת החילוק מקיימת את הכלל לכל a ממשי, וגם כאן, הביטוי  אינו מוגדר. הקבוצה החדשה אינה שדה (משום שהפעולות אינן מוגדרות שם באופן מלא). לכך שביטויים מסוימים נשארים בלתי מוגדרים יש סיבה: אם נקבע למשל ש-, נצטרך לקבל גם את השוויון המופרך , או לוותר על האסוציאטיביות של החיבור.
בקוסמולוגיה
התגלית לפיה היקום מתפשט העלתה בהכרח את השאלה האם התפשטות היקום היא תהליך שיימשך עד אינסוף או שתהליך זה ייעצר בשלב כלשהו. שאלה זו היא שאלת מפתח בקוסמולוגיה.
משפט מתמטי קובע כי סינגולריות קיימת בהכרח בכל חור שחור.
שקיעה
זמנים
בנקודת הקוטב הצפוני ממש השמש לא שוקעת כלל בתקופת הקיץ, וכך גם בקוטב הדרומי, השמש אינה שוקעת כלל בתקופת החורף. שכן השמש נעה סביבם במסלול שטוח, בתקופות אלה בקטבים הנגדיים השמש כלל אינה נראית שכן היא בצדו השני של כדור הארץ, ושורר חושך.
אמפתיה
הרחבת פעולת המערכות המשותפות לחוויות רגשיות
סדרה של מחקרי דימות מוחי הציגה עדויות לתגובה עצבית משותפת (היינו אמפתיה מוחית) למצבים סומטיים ורגשיים שונים. אזורים מוחיים כגון האינסולה הקדמית, האמיגדלה, כמו גם חלקים של קליפת המוח המוטורית והתחושתית מופעלים בתגובה לקשת רחבה של מצבים רגשיים אישיים כדוגמת כעס ופחד, וכן בתגובה לצפייה באנשים אחרים שחווים רגשות אלו. נהוג לתאר הדדיות מוחית זו כשיקוף וחיקוי בין העצמי לאחר של המרכיבים השונים המעורבים בחוויה רגשית, הכוללים חיקוי אוטומטי של הבעות פנים, מנחי גוף ומצבים הומיאוסטטים שמעורבים בחוויה הרגשית. על ידי שיקוף פיזיולוגי של האחר, זוכה האדם להבנה גופנית, פרה-קוגניטיבית של מצבו הפנימי. כלומר, שיקוף זה מתווך את תחושת האמפתיה הרגשית שאנו חווים כלפי כאב פיזי ופסיכולוגי של אנשים בסביבתנו.
אמפתיה רגשית ואמפתיה קוגניטיבית
על אף שבמחקרים אין הסכמה לגבי ההגדרה המדויקת של סוגי האמפתיה השונים, ישנה הסכמה כללית לכך שישנו הבדל משמעותי ביניהם. אחד ההבדלים המשמעותיים שנמצאו ביחס להתפתחות הסוגים השונים של אמפתיה, הוא סדר ההתפתחות של המערכות. נמצא כי מבחינה פילוגנטית, המערכת המוקדמת היא מערכת האמפתיה הרגשית. לעומת זאת, מערכת האמפתיה הקוגניטיבית כוללת יכולות קוגניטיביות גבוהות יותר. בנוסף, נמצא באופן עקבי כי אמפתיה רגשית ואמפתיה קוגניטיבית נשענות על מערכות מוחיות שונות.
גורמים המשפיעים על אמפתיה רגשית
תגובתיות מוחית אמפתית לסבל של אדם אחר משתנה כתלות בהוגנות של האדם הסובל. במחקרים נמצא כי תפיסת ההוגנות מווסתת תגובתיות אמפתית מוחית הן בקרב גברים והן בקרב נשים. עם זאת, נמצא כי בקרב גברים לעומת נשים, תפיסת החוסר הוגנות מחלישה באופן משמעותי יותר את התגובתיות האמפתית המוחית.
אמפתיה בבעלי חיים
תחת הגדרות מסוימות אמפתיה הובחנה אצל מספר בעלי חיים מלבד בבני אדם. לדוגמה: הובחנה אצל פרימטים כמו קופ אורנג אוטנ, אצל ציפורים, ואצל מכרסמים. במחקר שנעשה על חולדות הוכנסו זוגות של חולדות לתוך תאים, כאשר אחת מהחולדות כלואה בתוך כלוב קטן ללא יכולת לצאת והשנייה חופשייה בתא. בניסוי אחד, החולדות למדו לפתוח את דלת הכלוב ועשו זאת מהר יותר (בממוצע כ-7 ימים) ובתכיפות גבוהה יותר (כ-75% מהחולדות), יחסית לניסוי הביקורת בו הכלוב היה ריק או הכיל חפץ בדמות חולדה. בניסוי שני, התא כלל כלוב נוסף שהכיל שוקולד. לאחר 6 ימים, חולדות פתחו דלת הכלוב בו הייתה החולדה הכלואה באותה תדירות שפתחו את דלת הכלוב שהכיל שוקולד. תוצאות המחקר פורשו כעדות להתנהגות אמפתית של החולדות, אך יש החולקים על פרשנות זו.
שצ'ז'ץ
יהודי שצ'ז'ץ
בסוף נובמבר 1942 שולחו יהודי העיירה למחנה ההשמדה בלז'ץ.
הפיגוע בבית שאן (1974)
הפיגוע היה חלק מגל פיגועי הטרור הקשה נגד ישראלים בישראל ובשטחים בשנות ה-70 שיצא מהפתחלנד בלבנון שכלל ביניהם גם את הפיגועים באוטובוס ילדי אביבים, במעלות, במלון סבוי, בכביש החוף, בנהריה, בקריית שמונה ועוד פיגועים רבים וקטלניים.
פעולת ההשתלטות
בתום שלוש שעות, כוח מסיירת מטכ"ל, שבו היו בין השאר מוקי בצר, שי אביטל, נחמיה תמרי וגיורא זוסמן, פרץ לדירה, שדלתה הייתה חסומה בשולחן, והרג את שלושת המחבלים. בחילופי האש נהרג גם אבי המשפחה יהודה ביבס.
חגי ארליך
חגי ארליך (נולד ב-29 במרץ 1942) הוא פרופסור אמריטוס באוניברסיטת תל אביב. עד 2012 היה יועץ אקדמי באוניברסיטה הפתוחה, שם הוא אחראי על פיתוח לימודי המזרח התיכון. הוא זכה בפרס מפעל הפיס ע"ש לנדאו בתחום לימודי אפריקה לשנת 2010.
נוער ופוליטיקה במזרח התיכון: דורות ומשברי זהות
ספר זה הוא דיון בהיסטוריה המודרנית של המזרח התיכון כפי שהתפתחה סביב מספר סוגיות: א. תפקיד החינוך הגבוה. ב. תפקידם של "דורות פוליטיים" – בעיקר הללו של 1906, 1919, 1935 ודור שנות השבעים, במאבק לשחרור תוך פרשנויות מתחדשות של הפוליטיקה והזהויות העצמיות.
יחסי נורווגיה–פורטוגל
יחסי נורווגיה–פורטוגל הם יחסי החוץ בין נורווגיה לפורטוגל. שתי המדינות חברות מלאות במועצת אירופה, OECD, נאט"ו והאו"ם.
היחסים משנת 1905 עד 1974
משנת 1914, האיסור בנורווגיה מנע ייבוא של יין פורטוגלי. כתוצאה מכך גבר הלחץ של פורטוגל שלא לייבא דגים נורווגיים יותר, עד שב-1922 נורווגיה ביטלה את האיסור שוב.
היחסים מאז 1974
הקהילה הפורטוגזית בנורווגיה, שגדלה מאז 2010, חיזקה לאחרונה את מערכות היחסים. לאחר משבר היורו והמשבר הכלכלי העמוק שלאחר מכן בפורטוגל, אלפי פורטוגלים, במיוחד אנשי אקדמיה (במיוחד מהנדסים ומקצועות בריאות), היגרו לנורווגיה, שם התקבלו במהירות לשוק העבודה ונחשבים בדרך כלל כמשולבים היטב בחברה.
כלכלה
היקף הסחר הדו-צדדי בשנת 2016 הסתכם ב-432.8 מיליון אירו, עם עודף סחר של 173.8 מיליון אירו לטובת נורווגיה. בשנת 2016 סחרו 867 חברות פורטוגזיות עם נורווגיה.
ג'ון ג'ורג' סוורבי
ביוגרפיה
נופיו וציורי הפרחים של סוורבי, אף שאינם רבים, תוארו כמושפעים מהאחווה הפרה- רפאליטית. הוא יצר עיצובים בהשראת תנועת אומנויות ומלאכות, ליצירת הזכוכית במפעל אליסון.
סוורבי התחתן עם איימי מרגרט יויסון בשנת 1872. נולד להם בן אחד וחמש בנות. בתו גיטה סוּורבי הפכה למחזאית ומחברת ספרים ידועה, ורבים מספריה אוירו על ידי אחותה מיליסנט סוורבי, שאיירה גם היא ספרי ילדים קלאסיים כגון הרפתקאות אליס בארץ הפלאות. ביתו המחזאית, הציגה במחזה שלה את ג'ון סוורבי, כבעלים של מפעל זכוכית כושל בצפון מזרח אנגליה במחלוקת עם ילדיו (1912).
אליסון - עבודות זכוכית
אובדן ההכנסה הביא לפשיטת רגל שלו. בשנת 1896, הוא ניתק את כל הקשרים לעבודות הזכוכית על ידי מכירת מניותיו בחברה וכך איבד את מקור ההכנסה העיקרי שלו, אז הוא החל לעסוק בציור במשרה מלאה.
כוח הייצוב
מבנה והיסטוריה
כמות החיילים הופחתה ל-12,000 עד סוף 2002, ולכ-7,000 עד סוף 2004. במהלך 2004 הוכרז על סגירת הכוח.
אוכריסטיה
אֶוּכַרִיסְטִיַה (מיוונית: Ευχαριστία, "הודיה"; בארמית: ܩܘܪܒܢܐ ܩܕܝܫܐ, "קורבנא קדישא" - הקורבן הקדוש; בעברית: הוֹחָדָה) היא טקס נוצרי, בו מקודשים ונאכלים לחם ויין, המייצגים את בשרו ודמו של ישו.
שמואל יבנאלי
ביוגרפיה
יבנאלי נולד בכפר קאזנקה שבפלך חרסון שבאימפריה הרוסית (כיום באוקראינה), לברוך ורחל ורשבסקי, עלה לארץ ישראל בשלהי 1905 ועבד בבית החרושת חדיד לייצור סבון מגפת. החל בפעילותו הציבורית כאשר התמנה להיות מזכיר אגודת אחוזת בית, אחרי זמן קצר הצפין לגליל, ועבד כחקלאי. במקביל לפעילותו כעסקן פועלים.
בשנת 1916 יבנאלי היה מהמייסדים של קופת חולים של פועלי השומרון, ביחד עם דוד רמז, ונחום סנה..
חיים פריימן
ביוגרפיה
בשנת תשי"ב, בהיותו בן 21, עלה לישראל כדי ללמוד בישיבת פוניבז'. גם לאחר נישואיו עם ביתיה מונק בשנת תשי"ט המשיך את לימודיו במסגרת ישיבת פוניבז' והיה מקורבם של ראשי הישיבה. הוא גר בסמיכות לישיבת סלבודקה בבני ברק, ורבים היו באים לביתו לבירור עניינים מוקשים בספרות חז"ל ובספרות הראשונים. בין ידידיו היו הרב אברהם גנחובסקי והרבנים דוב לנדו ואהרן יהושע צוקר (צוקער).
אהד פישוף
קישורים חיצוניים
מכּתביו:
הצוות לבחינת הגברת התחרותיות בענף הבנקאות
ביולי 2012 הגיש הצוות את מסקנות הביניים שלו שכללו צעדים להגדלת מספר השחקנים בשוק על ידי עידוד הקמת בנק אינטרנטי, אגודת אשראי וכניסת בנקים בינלאומיים, צמצום פערי הידע של הצרכנים, הקלה על מעבר בין הבנקים, פיקוח מחירים על חלק מהעמלות ופישוט המבנה שלהן.
תפקידי הוועדה
בכתב המינוי של הוועדה שהגישו לה שר האוצר יובל שטייניץ ונגיד בנק ישראל פרופ' סטנלי פישר, הוגדר כי תפקידה לבחון ולהמליץ על אמצעים ומהלכים שונים להגברת התחרותיות בשוק הבנקאות הישראלי דרך פישוט המוצר הבנקאי, הגברת כוח המיקוח של הלקוחות ושיפור ושכלול נתוני האשראי של משקי הבית והעסקים הקטנים.
סוכנות התיירות הפדרלית
היסטוריה
ביוני 1999 הוועדה הממלכתית של הפדרציה הרוסית לחינוך גופני ותיירות הפכה למשרד לחינוך גופני, ספורט ותיירות. במשרד הוקמה מחלקת התיירות בראשות סגן שר; באותה תקופה ניהל אותה ולדימיר איגורביץ' סטרז'לקובסקי. ב-17 במאי 2000 המשרד לחינוך גופני, ספורט ותיירות הפך לוועדה הממלכתית של הפדרציה הרוסית לחינוך גופני, ספורט ותיירות. במקביל, הוקם המשרד לפיתוח כלכלי ומסחר עם משרד התיירות. הוועדה הממלכתית של הפדרציה הרוסית לחינוך גופני, ספורט ותיירות הפכה לוועדה הממלכתית של הפדרציה הרוסית לחינוך גופני וספורט ב-29 באפריל 2002.
ב-21 במאי 2012 שונה שמו של משרד הספורט, התיירות והנוער למשרד הספורט הרוסי. ב-22 במאי 2012 הועברה סוכנות התיירות הפדרלית לסמכות משרד התרבות.
תכליל האזוב
תַּכְלִיל הָאֵזוֹב (שם מדעי: Pseudophilotes vicrama, שם עברי קודם: כַּחְלִיל הָאֵזוֹב) הוא פרפר קטן ממשפחת הכחליליים. הוא נפוץ במרכז ודרום אירופה ומזרח אסיה. בישראל, הפרפר נפוץ בחודשי האביב והקיץ בסמוך לרצועת החוף ומהחרמון עד לירושלים.
תיאור
מוטת הכנפיים של תכליל האזוב היא באורך הנע בין 2 ל-2.4 סנטימטרים. הכנפיים של הזכר כחולות בחלקן הקדמי והן מעוטרות בנקודות שחורות בצידיהן. דרך מרכז הכנפיים של הפרפר עובר קו שחור. אצל הנקבה, צבע הכנפיים בחלקן העליון הוא חום כהה. צדו האחורי בשני המינים מלא בנקודות שחורות, ובקצהו נמצאת שורת סהרונים כתומים.
אדוארד ג'יימס אולמוס
קריירה
בשנת 2002 כיכב בסדרת הדרמה האמריקאית "משפחה אמריקאית" של רשת PBS, בתור אב המשפחה ג'ס גונזלס, ותיק מלחמת קוריאה. בשנת 2004 חזר עם דמותו לעונה השנייה של הסדרה.
פעילות חברתית
אולמוס היה מעורב לעיתים בסוגיות חברתיות הנוגעות לקהילת ההיספנים האמריקנים בארצות הברית. בשנת 1998 הוא הקים רשות שידור היספנית שמממנת הפקות טלוויזיוניות לתמיכה בציבור ההיספני, וכיום משמש כיו"ר. אולמוס גם משתתף בתמיכתם של נוער בסיכון והוא שגריר בינלאומי ביוניסף. בשנת 2001 הוא נעצר למשך 20 יום לאחר שהשתתף במחאה נגד הפצצות האימונים של הצי האמריקני באי וייקס בפוארטו ריקו. בינואר 2007 הוא הופיע בטלוויזיה הפורטוריקנית והאשים את ממשלות ארצות הברית ופוארטו ריקו על שלא ניקו את האי לאחר שהצי האמריקני הפסיק את הפצצותיו בו.
הולנד באירוויזיון 2019
הולנד באירוויזיון 2019 השתתפה עם השיר "Arcade" שבוצע על ידי דאנקן לורנס. הולנד סיימה במקום הראשון וזכתה בתחרות לראשונה מאז 1975. דאנקן לורנס נבחר לייצג את הולנד בתחרות עם השיר "Arcade".
בגמר
לורנס ניצב במקום השלישי עם 231 נקודות לאחר הצבעת צוותי השופטים המקצועיים מכל מדינה מתחת לשוודיה ומקדוניה הצפונית.
50 מ"ל של אוויר העיר פריז
"50 מ"ל של אוויר העיר פריז" או "אוויר העיר פריז" הוא רדי מייד מאת האמן האמריקאי יליד צרפת מרסל דושאן. העבודה מכילה אמפולת זכוכית ועליה מדבקה עם הכיתוב בצרפתית "Serum Physiologique" (בעברית: סרום פיזיולוגי). ליצירה נוצרו העתקים בשנת 1949, 1960 ו-1963, ומהדורה נוספת בת שמונה פריטים בשנת 1964.
תמנת חרס
העיר נכללה בתחום נחלת שבט אפרים וניתנה על ידי עם ישראל ליהושע בן נון, כאמור:.
יהושע בן-נון התגורר בתמנת חרס עד יום מותו ואף נקבר במקום:.
דאטה-דוג
היסטוריה
בשנת 2016, גייסה כ-94.5 מיליון דולר בסבב גיוס בהובלת קרן אייקוניק קפיטל (ICONIQ Capital).
בשנת 2019, הקימה דאטה-דוג את חברת בת בטוקיו, יפן.
יאיר רמתי
ביוגרפיה
רמתי הוא בעל תואר ראשון בהנדסת אווירונאוטיקה בהצטיינות מהטכניון (1976), ומוסמך בהנדסת אווירונאוטיקה מהטכניון (1982). שירת בצה"ל בשנים 1976–1981 בתפקיד טכנולוגי, שכלל ניתוח והערכת ביצועים של מערכות נשק מתוצרת הגוש המזרחי, הוא נושא דרגת סגן-אלוף במילואים.
עונת 1978/1979 בבונדסליגה
ארמיניה בילפלד, דרמשטאדט 98 ונירנברג ירדו לליגה השנייה לאחר עונה בודדת בליגה הבכירה.
הפנתר השחור: ואקאנדה לנצח
עלילה
בעזרתו של אוורט ק. רוס, שורי ואוקויה נוסעות לבוסטון לפגוש את האחראי: סטודנטית במכון הטכנולוגי של מסצ'וסטס בשם רירי ויליאמס. הקבוצה נרדפת על ידי ה-FBI, ולאחר מכן על ידי לוחמיו של נאמור, שמביסים את אוקויה ומביאים את שורי ורירי לפגישה עם נאור מתחת למים. עם שובה של אוקויה לוואקאנדה, מפטרת אותה רמונדה מתפקידה כמנהיגת ה"דורה מילאג'", ושולחת במקביל בקשת עזרה לנאקיה, המתגוררת כעת בהאיטי, בחילוץ שורי ורירי מידיו של נאמור. מתחת למים, מציג נאמור בפני שורי את ממלכתו התת-ימית, טאלוקאן, היושבת על מרבצי ויברניום רבים ועליה הוא הגן במשך מאות שנים. נאמור טוען בפני שורי כי הוא מעדיף לכרות ברית עם ואקאנדה נגד שאר העולם, אבל מבטיח לה שאם בקשתו תסורב, הוא וצבאו ישמידו את ואקאנדה. נאקיה מסייעת לשורי ורירי לברוח, ובתגובה פותח נאמור במתקפה נגד בירת ואקאנדה, במהלכה נהרגת רמונדה. נאמור מבטיח לשוב בעוד שבוע במלוא כוחו ולראות אם שורי שינתה את דעתה.
פיתוח
עם עליית הסרט "הפנתר השחור" לאקרנים בפברואר 2018, אמר המפיק בפועל ונשיא אולפני מארוול, קווין פייגי, כי "יש הרבה מאוד סיפורים לספר" על דמותו של הפנתר השחור, והוא רצה שהבמאי והתסריטאי-שותף ראיין קוגלר ישוב לכל הפקת סרט המשך פוטנציאלי; מתוך רצון של אולפני מארוול לשמור על צוות ההפקה הקריאייטיבי "שלם ככל האפשר". על אף שיו"ר אולפני וולט דיסני, אלן פ. הורן, הרגיש שמוקדם מדי להתחיל לנהל דיונים על הפקת סרט המשך, הוא הביע רצון חיובי להחזיר את קוגלר כבמאי לסרט ההמשך הפוטנציאלי. מצדו, קוגלר הצהיר שהוא מעוניין לראות כיצד טצ'אלה / הפנתר השחור בגילומו של צ'דוויק בוזמן יתפתח כמלך בסרטים עתידיים של היקום הקולנועי, שכן במסגרת ההמשכיות של היקום תקופת שלטונו רק החלה, בניגוד לחוברות הקומיקס בהם הוא מלך משנות ילדותו. במרץ 2018, פייגי אמר כי אין "שום דבר ספציפי" לחשוף על הפקת סרט ההמשך, אך שבהחלט ישנם "רעיונות וכיוון די מוצק לאן אנו רוצים להגיע עם הסרט השני". סוכנו של בוזמן, מייקל גרין, ניהל עם האולפנים משא ומתן על שובו של בוזמן לגילום דמותו של טצ'אלה בשני סרטי המשך מתוכננים של "הפנתר השחור" בתמורה לשכר של 10 מיליון דולר ו-20 מיליון דולר, בהתאמה. באותו אוקטובר, סגר קוגלר עסקה על כתיבת תסריט ובימוי סרט ההמשך ל"הפנתר השחור". אף על פי שגם אולפני מארוול וגם קוגלר התכוונו לעבוד שוב יחד לאחר הצלחת הסרט הראשון בקופות ולאור הביקורות החיוביות שקיבל, קוגלר נמנע מלהיחפז לחתום על עסקה להפקת סרט המשך. תהליכי המשא ומתן מול קוגלר הסתיימו "מתחת לרדאר" בחודשים שלאחר עליית הסרט הראשון לאקרנים, וקוגלר התעתד להתחיל לכתוב את התסריט לסרט ההמשך במהלך שנת 2019, לקראת תחילת הצילומים שהתעתדו להתחיל בסוף 2019 או תחילת 2020.
חסידות סאווראן
החסידות לאחר השואה
נצר לשושלת, רבי יהודה זונדל הגר (בנו של רבי יצחק מאיר הגר מסטנוביץ) עלה בבחרותו לארץ ישראל עם אחיו (הבכור) הרב יחיאל מיכל ללמוד בישיבת גור. חתנו של הרב שמואל אהרן שזורי (ובר). תלמידו של רבי יהודה לייב הלוי אשלג. נפטר בט"ז בסיוון תשנ"ג. מבין חתניו הרב שמואל אלעזר היילפרין ראש ישיבת תורת אמת חב"ד ורבה של שכונת בית ישראל בירושלים, הרב נתן וולף מנכ"ל מוסדות חב"ד בשכונת נחלת הר חב"ד בקרית מלאכי, הרב משה יוסף מילצקי דיין בבית הדין הרבני בירושלים, ורבי אברהם שלמה בידרמן כ"ק אדמו"ר מלעלוב.
אח"י רהב (צוללת מסדרת גל)
אח"י רהב הייתה צוללת מסדרת גל, השלישית בסדרה שנבנתה באנגליה לפי תכנון גרמני על פי אפיון שהוכן בחיל הים הישראלי.
אח"י רהב בפיקודו של רס"ן עמירם עינת הגיעה לנמל חיפה ב-11 בדצמבר 1977. אחריו פיקדו על הצוללת רס"ן צביקה מור ורס"ן דוד רוטנברג.
ילנה שמלייבה
ביוגרפיה
מאז 1984 עובדת במכון השפה הרוסית כעמיתת מחקר.
משפחה
בן זוגה הוא הבלשן אלכסיי שמלייב. לשניים 3 ילדים - אלכסנדר, ולדימיר, אלכסיי.
שצ'וצ'ין (פולין קטן)
תולדות היישוב
שצ'וצין נזכרת לראשונה בשנת 1326, ובשנת 1745 הוענקו לה זכויות עיר. בתקופה זו שימשה העיירה כתחנת מעבר בנתיב המסחר שבין ממלכת פולין והונגריה.
יהודי שצ'וצין
יהודים התיישבו בעיירה מהמחצית השנייה של המאה ה-18, ועסקו בה בעיקר במסחר. בין מלחמות העולם נמנו בעיירה קרוב ל-500 יהודים, כשליש מתושביה, והתקיימה בה פעילות של המפלגות הציוניות ושל אגודת ישראל.
קרסיונוסומה
סוג זה הגיע בחלק אצל המין C. punctatum לאורך של 2.2 מטרים ובכך היה מבין הגדולים שבעקרבי המים לצד היקלופטרוס ומינים קרובים. עם זאת רוב המינים היו קטנים בהרבה באורך של 70 עד 100 ס"מ. הוא היה בעל מבנה בטן צרה וראש וחזה רחבים מאוד. זרועותיו הכילו 3 זוגות טפרים מוארכים שפנו קדימה ואולי התעקלו יחד כדי לתפוס טרף ימי. זנבו היה קצר יחסית והוא כנראה השתמש בו כדי לשחות במים. עם זאת כנראה הוא התקיים על קרקעית הים.
יהונתן דותן
ביוגרפיה
דותן נולד בקיבוץ גניגר, בילדותו גדל בקיבוץ שריד, בירושלים ומ-1933 במושב גבעת ח"ן. ב-1943 התגייס לפלמ"ח במסגרת הכשרה מגויסת של המחנות העולים, שירת בפלוגה ו' בגדוד השני שהוצבה בקיבוץ דפנה ולאחר מכן בקיבוץ תל יוסף. ב-1944 עבר קורס מ"כים ושירת כמפקד כיתה בעין חרוד ובתל עמל. ב-1945 עבר קורס מפקדי מחלקות במהלכו השתתף בפריצת מחנה עתלית, שירת כמפקד מחלקה בגניגר, והשתתף בפיצוץ גשר א-זיב, במהלך הפעולה נהרגו 14 מחבריו, בהם מפקד הכוח נחמיה שיין, ודותן נטל את הפיקוד על הכוח שנסוג לחניתה והסתתר במערה סמוכה. ב-1947 מונה למפקד פלוגה ו', ובאפריל 1948 מונה למפקד פלוגה בחטיבת הנגב ומפקד בית אשל ונבטים, נפצע באורח קשה במהלך ההפגזות על בית אשל במצור על הנגב. בספטמבר מונה לסגן מפקד הגדוד השמיני של החטיבה. במהלך מלחמת העצמאות השתתף במבצע יואב, במבצע חורב ובמבצע עובדה. במאי 1949 מונה לסגן מפקד הגדוד התשיעי ובאוגוסט 1949 למפקדו. השתחרר משירות הקבע במרץ 1950 ובמהלך שירות המילואים עבר קורס מפקדי גדודים.
ATR 72
ATR 72 הוא מטוס נוסעים לטיסות קצרות מתוצרת יצרנית המטוסים האיטלקית-צרפתית ATR. המטוס מצויד בשני מנועי מדחף טורבו-פרופ. טיסת הבכורה של המטוס נערכה באוקטובר 1988.
פיליפו טורטו
פיליפו טורטו (באנגלית: Filippo Tortu; נולד ב-15 ביוני 1998) הוא אצן איטלקי, האלוף האולימפי (טוקיו 2020) בריצת שליחים 4x100 מטר, שיאן איטליה בעבר בריצת 100 מטר (9.99 שניות), והאיטלקי הראשון שיורד מגבול ה-10 שניות בריצה זו. הוא סגן אלוף העולם לנוער (2016) ואלוף אירופה לנוער (2017) בריצת 100 מטר.
2018
במשחקי הים התיכון שנערכו בטרגונה, ספרד בסוף יוני 2018 זכה טורטו במדליית זהב בריצת שליחים 4x100 מטר בשיא משחקים חדש של 38.49 שניות.
ירידה מ-10 שניות ושיא איטלקי חדש
בתחרות שנערכה במדריד ב-22 ביוני אותה שנה קבע טורטו בריצת 100 מטר שיא לאומי חדש של 9.99 שניות ובכך היה לאיטלקי הראשון שירד מגבול 10 שניות בריצה זו.
מרק עדשים
ואריציות
מרכיבים נוספים שהמרק כולל לעיתים הם תפוחי אדמה, גזרים, עגבנייה, דלעת, גריסים, סלרי, בצל ופטרוזיליה. תיבול נפוץ הוא שום, עלי דפנה, כמון, שמן זית. את המרק נהוג לקשט בעשבי תיבול קצוצים, או חמאה, שמן זית, שמנת או יוגורט. אל המרק נהוג להוסיף לפני ההגשה קרוטונים או שקדי מרק. מרק עדשים הודי מכיל מגוון תבלינים ארומטיים. במזרח התיכון, נהוג לסחוט לימון משום שלימון מקנה טעם עוקצני שמקל את כבדות המרק. במצרים, המרק נטחן לפני הגשתו ונאכל באופן מסורתי בחורף.
אנגרי בירדס (משחק וידאו)
קבלה וביקורות
המשחק זכה לביקורות חיוביות. כריס הולט מ-Macworld כינה את המשחק "חידה ממכרת, חכמה ומאתגרת".
מרים בן-פורת
כשופטת
ב-1 בנובמבר 1976, מונתה כשופטת בפועל בבית המשפט העליון. ב-2 במרץ 1977 מונתה במינוי קבע, והייתה לאישה הראשונה בהרכב בית המשפט.
בשנת 1983, עם מינויו של מאיר שמגר לנשיא, התמנתה לממלא מקום נשיא בית המשפט העליון (תואר אשר שונה בשנת 1984 ל"משנה לנשיא בית המשפט העליון"). בשנת 1984 הרכב שופטים בראשותה קיבל החלטה בפסק דין פטרומיליו.
כמבקרת המדינה
מיד לאחר פרישתה מכס השיפוט, ב-4 ביולי 1988, מונתה לתפקיד מבקר המדינה. היא עמדה בראש מוסד מבקר המדינה במשך עשור, עד 4 ביולי 1998.
גולן מימון
ביוגרפיה
מימון התגייס לצה"ל בינואר 1986. שירת כמפקד כיתה ומפקד פלוגה בבה"ד 13 ולאחר מכן כסגן מפקד הבה"ד. בין השנים 2000 עד 2001 פיקד על כלא מגידו, בשנת 2002, עם סיום לימודי תואר שני באוניברסיטת חיפה, קיבל את הפיקוד על כלא שש. בשנת 2004 עבר לפקד על כלא עופר. בין השנים 2006–2007 למד במכללה לביטחון לאומי. בשנת 2007 קיבל את הפיקוד על מחנה הקריה, ובשנת 2010 מונה לתפקיד סגן קמצ"ר. בספטמבר 2013 מונה לקצין המשטרה הצבאית הראשי. בתפקיד זה שירת עד ספטמבר 2016.
מימון הוא תושב זכרון יעקב.
האספה הלאומית (צרפת)
האספה הלאומית מתכנסת ב"ארמון בורבון" ברובע השביעי שבלב פריז, על גדת הסן. חיילי משמר הרפובליקה מאבטחים את המבנה.
רכס אימאון
גאוגרפיה
שיא גובהו של הרכס 2,105 מטרים מעל פני הים (בפסגת פוסטר - הפסגה הדרומית של הר פוסטר - להר פוסטר שתי פסגות).
מקור השם
הרכס נקרא על שם רכס אימאון (שנקרא כיום הרי פמיר - בהרי הינדו קוש והרי טיאן שאן).
אזור זה נחשב למוצאו ולמולדתו העתיקה של העם הבולגרי.
רוסיה באירוויזיון 2019
בחצי הגמר
רוסיה השתתפה בחצי השני של חצי הגמר השני של התחרות. רוסיה הופיעה בסדר על הבמה.
בגמר
במהלך הצבעות המדינות, הוענקו 12 נקודות על ידי רוסיה לאזרבייג'ן.
שתל שבלולי
היסטוריה
התגלית הבסיסית שאפשרה פיתוח מכשיר שמיעה קשורה בשמו של אלסנדרו וולטה, ממציא הסוללה החשמלית. בערך בשנת 1790 גילה כי יש בכוחו של גירוי חשמלי של עצב השמיעה ליצור תחושה של קול. כאשר הכניס לתוך אוזניו מטילי מתכת קטנים וחיבר אותם למעגל חשמלי של 50 וולט, שמע רעש דומה לזה של "מרק סמיך רותח".
בשנות השבעים של המאה העשרים, פיתח החוקר גרהם קלארק מאוניברסיטת מלבורן שבאוסטרליה שתל שבלולי שהיה בכוחו לגרות את עצב השמיעה במספר נקודות של האוזן הפנימית. במקביל מכשיר זה פותח באוסטריה על ידי אינגבורג הוכמאייר. ב-1 באוגוסט 1978, רוד סואנדר, תושב מלבורן הפך למושתל הראשון של שתל השבלול. ב-1984 אושר שתל השבלול האוסטרלי על ידי מנהל המזון והתרופות האמריקני.
ניתוחי שתל שבלול בישראל
ניתוחי שתל שבלול בישראל החלו ביוני 1989 במרכז הרפואי שיבא תל השומר. הניתוחים הראשונים בוצעו על ידי פרופ' ג'ורג' לבנטון ועל ידי פרופ' יונה קרוננברג בהנחייתו של פרופ' בלקני שהגיע למטרה זו מארצות הברית. המנותחים הראשונים היו מבוגרים וילדים גדולים. ילדים קטנים נותחו לראשונה ב 1993.
חלקי השתל
השתל מורכב מחלקים המושתלים בניתוח בעצם הגולגולת ובאוזן הפנימית, ומחלקים חיצוניים אותם מרכיב המושתל. החלקים הפנימיים כוללים חוט שעליו מערך אלקטרודות, המוחדר לתוך שבלול האוזן הפנימית, ובנוסף מקלט המושתל על פני הגולגולת. החלקים החיצוניים כוללים מיקרופון ומעבד הממירים קולות לאותות חשמליים, ומשדר המעביר את האותות למקלט המושתל. המעבד מתרגם את קולות הסביבה לגירוי חשמלי, בהתאם למפה (תוכנה) שמותאמת לכל מושתל אישית. האות החשמלי עובר למשדר, הבנוי מסליל השראה, ומעביר את האות אל המקלט המושתל. המקלט ממיר את האות לפולסים חשמליים שמגרים את עצב השמיעה שבשבלול. המשדר והמקלט נצמדים זה לזה מעל ומתחת לעור מאחורי האוזן באמצעות מגנט.
הניתוח
ההשתלה מתבצעת בניתוח תחת הרדמה מלאה. משך הניתוח שעה. תחילה מגלחים אזור קטן על הקרקפת. אחר כך עושים חתך מאחורי האוזן וקודחים שקע בעצם המסטואיד (בגולגולת) להנחת המקלט. אחר כך קודחים בעצם המסטואיד עד השבלול ומחדירים את האלקטרודות. האשפוז אורך 3ימים עד להסרת התחבושות להחלמה חלקית של הפצע. סיכוני הניתוח (על-פי ה-FDA) כוללים סיבוכים מהרדמה כללית (נמוך מאוד), פגיעה בעצב הפנים, דלקת קרום המוח כתוצאה מזיהום במהלך הניתוח ואחריו, נזק למערכת שיווי המשקל, הופעה של טנטון, ופגיעה בלתי הפיכה בשרידי השמיעה הנותרים של המטופל. במקרים מסוימים מתרחש כשל בשתל האלקטרוני עצמו.
שיקום
ההמלצה על ניתוח שתל שבלולי נעשית בתאום ושיתוף פעולה בין המשפחה וצוות בית החולים. כאשר מדובר בילד - הכרחי גם שיתוף פעולה עם הצוות במסגרת החינוכית בה הוא נמצא. צוות השיקום עשוי לכלול:
האראפה
תרבות וכלכלה
תרבות עמק האינדוס הייתה בעיקר תרבות עירונית שכלכלתה הייתה מבוססת על עודפי ייצור חקלאי ומסחר, בין היתר מסחר עם שומר בדרום מסופוטמיה. מואנג'ודארו והאראפה מאופיינים בדרך בדירות מגורים נפרדות, בתים עשויי לבנים עם גגות שטוחים, ומרכזים מנהליים ודתיים מבוצרים.
סמלים מוקדמים דומים לכתב האינדוס
לוחות אבן וחימר שנחשפו בהאראפה, אשר תוארכו על ידי פחמן ל-3300–3200 לפנה"ס, מכילים סימנים בצורת קלשון ובצורת צמחים. "זו שאלה גדולה האם אפשר לקרוא למה שמצאנו "כתיבה", אך מצאנו סמלים בעלי דמיון למה שהפך בהמשך לכתב האינדוס", אמר ד"ר ריצ'רד מידו מאוניברסיטת הרווארד, מנהל פרויקט מחקר הארכאולוגי בהאראפה. כתב פרימיטיבי הזה הוא מעט מוקדם יותר מהכתבים הפרימיטיביים של השומרים במסופוטמיה, המתוארכים ל-3100 לפנה"ס.
בית הספר לבנים של אוקלנד
בית הספר לבנים של אוקלנד (Auckland Grammar School) הוא בית ספר תיכון ממשלתי בניו זילנד, ואחד מבתי הספר הגדולים במדינה. בסמוך לבית הספר פועלת פנימייה למספר מוגבל של תלמידים. בית הספר נחשב ליוקרתי ומושך אליו תלמידים ממשפחות מבוססות.
אלכסנדר בן צבי
ביוגרפיה
ב-1983 הצטרף לשירות החוץ, שירת במחלקת מזרח אירופה ובנציגות ישראל בפולין. היה ממארגני מצעד החיים הראשון ב-1988. ב-1989 מונה למזכיר ראשון בשגרירות ישראל בפרו. ב-1991 עבר למחלקת העניינים הסובייטיים במשרד החוץ, וב-1992 מונה לקונסול ברוסיה. ב-1995 מונה לקונסול בארגנטינה. ב-1998 מונה לסגן מנהל מחלקת דרום אמריקה. ב-2001 למנהל מחלקת מרכז אמריקה והקאריביים.
יורם כהן (רופא)
ביוגרפיה
בשנת 1985 עבר למרכז הרפואי האוניברסיטאי סורוקה בבאר שבע על מנת להקים ולנהל את שרות הסרטן בסורוקה, שהיה עד אז מינימלי. הוא הקים שם מכון קרינה שהיה מצויד במכשור קרינה חדיש, מרפאה, יחידת טיפול יום, מעבדת מחקר ומחלקת אשפוז. קלט 13 רופאים מעולי ברית המועצות. פרש בסוף שנת 2002 והיה בשבתון באוניברסיטת בן-גוריון עד יוני 2004. בעת פרישתו עבדו בשרות האונקולוגי 16 רופאים. במרפאות/טיפול יום וקרינה עבדו כארבעים איש. לאחר פרישתו שימש כיועץ בנושא פרוטוקולים והתוויות טיפול במערך האונקולוגי בהנהלת פרופ' אברהם קוטן, במרכז לבריאות האדם, רמב"ם חיפה.
באגודה למלחמה בסרטן כיהן כיו"ר ועדת מחשוב ומעקב במשך 10 שנים. היה חבר הוועדה לגילוי מוקדם וחבר בוועדה למסרטנים. במשרד הבריאות היה יו"ר הוועדה להשתלות מח עצם. כמו כן שימש יועץ למשרד הבריאות משך מספר שנים בנושא רדיותרפיה. חבר של ועדות שונות כמו ועדה לניסויים קליניים, המועצה הלאומית לאונקולוגיה ועוד.
נהר אנאדיר
במשך שנים היה אנאדיר הדרך העיקרית למעבר מאוקיינוס הקרח הצפוני אל האוקיינוס השקט ואל חצי האי קמצ'טקה.
מגיש עזרה ראשונה בישראל
הכשרה
בצה"ל כל חייל המסיים טירונות ברמה של רובאי 03 ומעלה, עובר במהלך הטירונות קורס מגישי עזרה ראשונה על ידי מדריך מע"רים, ובסיום הטירונות מקבל תעודת מע"ר. גם צוערים בבה"ד 1 עוברים במהלך קורס הקצינים קורס מע"רים מוגבר. חיל הרפואה עורך אחת לחודש קורס מע"רים הניתן כצ'ופר לחיילי המערך תומך הלחימה והמערך העורפי, ולעיתים נערכות הדרכות במסגרת היחידה על ידי חובשי המרפאה.
תעסוקה
תפקידים שונים כמו מורים, מדריכי קבוצות ספורט, מדריכי טיולים, מלווי טיולים (ומלווי נשק בטיולים), דיילים, מצילים ושומרים דורשים לרוב הסמכה כמע"ר (קורס 44 שעות). במגן דוד אדום מוכשרים מתנדבי הנוער כמגישי עזרה ראשונה ומאיישים אמבולנסים "לבנים" (רגילים) ביחד עם חובש מוסמך, או בנט"ן/אט"ן יחד עם נהג חובש ופרמדיק. ישנם גם מתנדבים בוגרים המוסמכים כמגישי עזרה ראשונה, אך דבר זה אינו שכיח.
נאג'דובוש
יהודי נאג'דובוש
באפריל 1944 נאספו יהודי העיירה ונכלאו בבית הכנסת שם הוחזקו במשך שלושה ימים ללא מזון ומשם הועברו לגטו מאטסלקה עם עוד 18,000 יהודי המחוז. בסוף מאי 1944 שולחו למחנה ההשמדה אושוויץ. אחרי השואה לא שבו יהודים לנאג'דובוש.
יער קהילתי
היסטוריה
המינוח "יער קהילתי" החל להופיע בשנות ה-70 של המאה ה-20, והתופעה צברה תאוצה באופן מתמשך עד היום, במקומות רבים בעולם.
The Adventures of Mimi
רקע
סיבוב הופעות זה החל בפער של 16 חודשים מצאת אלבומה "The Emancipation of Mimi". תחילה החליטה כי היא אינה רוצה לצאת לסיבוב הופעות עקב החרדות שלה ממסעות ארוכים וכי הרגישה שהיא אינה זקוקה לסיבוב הופעות אך בשל לחץ מהמעריצים והרצון לחגוג את אחת התקופות הטובות בקריירה שלה יצאה קארי לסיבוב ההופעות.
בדומה לסיבובי הופעות קודמים אפשרה קארי למעריצים לתת רעיונות לרשימת שירים ולשם של סיבוב ההופעות. הראפר רנדי ג'קסון אשר היה גם חברה הטוב שימש כמנהל המוזיקלי של סיבוב ההופעות ואף הופיע בחלק מהמופעים ביחד עם הזמרת. במהלך סיבוב ההופעות חידשה קארי את התדמית שלה כפרפורמרית. במהלך המופעים עשתה רמיקסים לשירים שונים שלה ואף ליוו אותה רקדנים. בנוסף היא גם השתמשה בבמת "B Stage" במהלך מספר ביצועים על מנת להתקרב יותר למעריצים שלה. הבמה הייתה מורכבת משני מפלסים כאשר על המפלס הנמוך הייתה ממוקמת הלהקה ובין שני המפלסים הפריד גרם מדרגות. בנוסף גם בחלק מההופעות היה לוגו מואר באורות של האותיות MC (ראשי התיבות של שמה).
פטריציה רג'יאני
רצח בעלה לשעבר
שנה לאחר גירושיה, ב-27 במרץ 1995, מאוריציו גוצ'י נורה ונהרג על ידי רוצח שכיר שנשכר על ידי פטרציה על המדרגות מחוץ למשרדו כשהגיע לעבודה. ביום שבו נרצח כתבה פטריציה מילה אחת ביומנה:"paradeisos" המילה היוונית לגן עדן.
עיטור הגבורה
עיטור הגבורה הוא העיטור הגבוה ביותר שניתן בצה"ל. העיטור מוענק על ידי שר הביטחון בהמלצת הרמטכ"ל, על "מעשה גבורה עילאית שנעשה בעת לחימה מול פני האויב תוך חירוף נפש".
היסטוריה
בינואר 1970 אישרה הכנסת את חוק העיטורים בצבא הגנה לישראל, שקבע את שלושת העיטורים הגבוהים ביותר עבור גילויי אומץ וגבורה במהלך לחימה - עיטור הגבורה, עיטור העוז ועיטור המופת. עיטורים אלה הוענקו למפרע גם לכל המעוטרים מאז קום המדינה, כאשר ועדה קבעה איזה עיטור חדש יחליף עיטור ישן. בנוסף, המיר החוק את "אות גיבור ישראל", שבו זכו 12 לוחמים במלחמת העצמאות, לעיטור הגבורה. החוק קבע כי מתן עיטורי המופת והעוז הוא בסמכותו של הרמטכ"ל, ואילו הענקת עיטור הגבורה היא בסמכות שר הביטחון, בהמלצת הרמטכ"ל.
הרמוני (מודול)
הרמוני (באנגלית: Harmony; ידועה גם בשם נוד 2, באנגלית: Node 2) היא מודול על גבי תחנת החלל הבינלאומית. הרמוני הועלתה בהצלחה אל תחנת החלל במשימה STS-120 ב-23 באוקטובר 2007 על ידי מעבורת החלל דיסקברי. בתחילה חוברה היחידה ליוניטי ולאחר מכן הועברה למיקומה הסופי בקדמת המעבדה האמריקאית דסטיני ב-14 בנובמבר 2007.
מפרט
הרמוני מנוהלת על ידי מרכז טיסות החלל מרשל בהאנטסוויל, אלבמה. הוספת המודול אפשרה את הרחבת התחנה מנפח השווה לבית בן שלושה חדרים לנפח השווה לחמישה חדרים, עם חיבור המודול היפני קיבו והמודול האירופי קולומבוס. היד הרובוטית של התחנה קנדארם2 ניתנת להפעלה מרכיב זה בשל הימצאות חיבור חשמל מתאים מחוץ להרמוני. אחרי ביטול מודול המחיה, נבחרה הרמוני לשמש כאזור השינה של הצוות האמריקאי. שני חדרי השינה הראשונים הובאו במשימת STS-126 ושניים נוספים ב-STS-128.
Come Undone (שיר של דוראן דוראן)
Come Undone הוא סינגל שבוצע על ידי להקת פופ הבריטית דוראן דוראן, ויצא לאור בשנת 1993. השיר יצא כסינגל השני מתוך האלבום השני דוראן דוראן של הלהקה שנושא את שמה וכונה "אלבום החתונה".
משתנה עזר
דוגמה
כדי לבודד את האפקט זה עלינו למצוא משתנה שלישי, z, שמתואם עם y רק דרך x. אם גובה המיסים על הטבק מתואם שלילית עם כמות העישון ואם החוקר משתכנע שגובה המיסים לא משפיע על אורך החיים בדרך אחרת, אז גובה המיסים על הטבק הוא משתנה תקף.
משה בליטנטל
ביוגרפיה
פרסם מאמרים בביטאון פא"י "שערים".
ורה קרפקינה
ורה סמואילובנה קרפקינה-קלשניקובה (ברוסית: Вера Самойловна Крепкина-Калашникова; 16 באפריל 1933 – 25 באפריל 2023) הייתה אתלטית סובייטית-יהודייה. הייתה אלופה אולימפית (רומא 1960) בקפיצה לרוחק, שיאנית עולם בריצה היוקרתית ביותר ל-100 מטר ושותפה לשיא העולם בריצת שליחות 4x100 מטר.
ערן דולב
ביוגרפיה
בשובו ארצה פרש דולב משירותו בצה"ל ומונה למנהל מחלקה פנימית ה' בבי"ח וולפסון (1990–1997) ומאוחר יותר מנהל מחלקה פנימית ה', במרכז הרפואי תל אביב (1998-2005).
הוא נשוי משנת 1977 לאשת התקשורת דליה יאירי, ומתגורר עמה ברמת השרון. אחד מילדיו הוא המעצב האמנותי עדו דולב.
איסמעיליה (מחזה)
ביקורת
המחזה זכה לניתוח מעמיק בעבודת הדוקטורט של נורית נתנאל שראתה אור בספר "מראות נשברות: ייצוג הישראליות ועיצובה במחזותיהם של יהושע סובול והלל מיטלפונקט".
נינה קסיאן
קורות חיים
בשנת 1985 הוזמנה לארצות הברית להנחות קורס של כתיבה יוצרת באוניברסיטת ניו יורק. באותו קיץ נעצר מהנדס בנין רומני זקן מגאלאץ בשם גאורגה אורסו ונחקר על ידי הסקוריטטה. לאחר חודש במעצר ובחקירה נפטר אורסו, אך במשרדו נמצא יומן שבו כתב בצורה חופשית וגם הזכיר בו שיחות עם ידידיו. קסיאן, אחת מידידותיו, הבינה את העתיד לקרות ולא חזרה יותר לרומניה. לאחר מכן השלטונות החרימו את ביתה וסילקו את ספריה מהחנויות ומהספריות עד לנפילת ניקולאה צ'אושסקו במהפכה הרומנית של 1989.
בשנת 1984 ביקרה קסיאן בישראל.
בגיל 73 התחתנה קסיאן עם האמריקאי מוריס אדוארדס (Maurice Edwards), שהיה מבוגר ממנה בשנתיים.
מאיר חרץ
מאיר חָרָץ (1912, שורי,בסרביה – 1993, ירושלים) היה משורר יידי בסרבי-סובייטי.
משה צימרמן (היסטוריון)
ביוגרפיה
ב-2015 צולם ורואיין לסרט הדוקמנטרי האיש הנעלם – הסיפור של וילפריד ישראל, בו הוא מספק זווית נוספת לסיבות שסיפורו של וילפריד ישראל לא זכה לתשומת לב ראויה בישראל ובעולם.
מחקריו
צימרמן עוסק במחקר בהיסטוריה גרמנית, היסטוריה יהודית-גרמנית, היסטוריה של יחסי ישראל-גרמניה, ובהיסטוריה של הספורט. בין השאר פרסם מחקרים בנושא ההיסטוריה של האמנסיפציה של יהודי גרמניה במאה ה-19; ראשיתה של האנטישמיות בגרמניה – הביוגרפיה של וילהלם מאר; ההיסטוריה של הציונות הגרמנית; תולדות יהודי גרמניה במחצית הראשונה של המאה העשרים; גורל יהודי גרמניה במלחמת העולם השנייה; תפקידו של הספורט בתולדות היהדות המודרנית.
אירלנד במלחמת העולם הראשונה
תגובות הלאומנים
הצהרתו של רדמונד נשמעה בעת שגעשו הרוחות לאחר פלישתה של גרמניה לשטחי בלגיה הנייטרלית והאיום הנראה לעין על פריז, והצהרתו וקריאתו של רדמונד גובתה על ידי חברי פרלמנט נוספים מטעם המפלגה הפרלמנטרית, כמו גם בידי הכנסייה הקתולית של אירלנד אשר יצאה בקריאה.
אילן שילה
ביוגרפיה
ביולי 1992 מונה לכהונת שופט של בתי משפט השלום במחוזות תל אביב והמרכז. בפברואר 1998 מונה לכהונת סגן נשיא בית משפט השלום. ביולי 2003 מונה לכהונת רשם בית משפט ושופט בפועל בבית המשפט המחוזי בתל אביב. ביוני 2007 מונה לכהונת שופט בית המשפט המחוזי מרכז, ובמאי 2010 לסגן נשיאת בית המשפט. באותה שנה, הורחבו סמכויותיו של בית המשפט בהוראת שר המשפטים יעקב נאמן. במסגרת זו, הוחלט כי השופט שילה יעמוד בראש מחלקת הפירוקים של בית המשפט.
מקסים (זמרת)
קריירה
ההצלחה הגיעה לזמרת עם צאת האלבום "העידן המגושם" ב-28 במרץ 2006, שנמכר ביותר מ-1.5 מיליון עותקים, ובשנת 2007 הפכה לזמרת המצליחה ביותר מסחרית ברוסיה. היא זכתה פעמיים במועמדות כמבצעת הטובה ביותר בפרסי המוזיקה של MTV רוסיה ובפרסי Muz-TV. ב-2 בפברואר 2008, בטקס הפרסים השנתי של עיתון הקומסומולץ המוסקבאי "סאונדטרק", זכתה הזמרת במועמדות "המבצעת הטוב ביותר של השנה". מקסים זכתה ב-15 פסלוני גרמופון הזהב. אלבומה השני של הזמרת, "גם העדן שלי", נמכר בלמעלה מ-1.3 מיליון עותקים והזמרת מכרה למעלה משישה מיליון עותקים של אלבומיה. מקסים היא הזמרת היחידה ששבעת הסינגלים שלה דורגו באופן עקבי במקום הראשון במצעד הרדיו הכללי של חבר מדינות.
מלחמת אנגלו-מייסור הראשונה
המערכה על מדראס וחוזה מדראס
מעודד מנסיגת הכוחות הבריטים קיבץ חיידר עלי כוחות מייסור נוספים ובנובמבר צעד מזרחה לכוון מדראס כשבהתקדמות מהירה הגיע לשערי העיר שכוחות בריטים מעטים הגנו עליה. הישג זה של צבא מייסור אילץ את הבריטים להיכנס למשא ומתן עם עלי ובסופו (ב-29 במרץ 1769) נחתם חוזה מדראס בין חברת הודו המזרחית הבריטית וממלכת מייסור שכלל הסכם הגנה הדדי.
יהושע קמפינסקי
יהושוע דוד קמפינסקי (נולד ב-ז' באדר א' ה'תשי"א, 13 בפברואר 1951) הוא איש חינוך, רב, מלחין ובעל תפילה. נודע בשל קולו, ואף הוגדר בילדותו כילד פלא. קמפינסקי ניהל בין השנים 1995–2020 את אולפנת הרא"ה ברמת גן, ולפני זה היה מורה וסגן המנהל.
ביוגרפיה
במהלך מלחמת לבנון הראשונה גויס קמפינסקי למילואים, ונלחם בדרום לבנון.
חיים אישיים
מתגורר בבני ברק.
הפועל פתח תקווה (כדורמים)
היסטוריה
החל משנות השבעים השקיע היו"ר בוגין את מיטב מירצו בקידום המועדון וטיפוח הילדים והנוער ומאז קבוצות הנוער והילדים בפתח תקווה מגיעות בכל שנה למקומות גבוהים בליגה, עם נציגים רבים בנבחרות ישראל השונות.
המועדון כיום
כיום מועדון הכדורמים של הפועל פתח תקווה מכיל 680 שחקנים ושחקניות מגילאי 8 ועד בוגרים ובוגרות, ושותף פעיל בכל הקטגוריות של איגוד הכדורמים הישראלי. בטורניר ה"תקווה האולימפית" אשר נערך בסנטש, הונגריה בשנת 2006 לקבוצות נערים (עד גיל 16) זכה המועדון בטורניר היוקרתי כאשר התגבר על קבוצות שונות מגרמניה, ארצות הברית, איטליה, דרום אפריקה, הונגריה ועוד.
When You Believe
וידאו קליפ
הווידאו קליפ הרשמי של השיר צולם באקדמיה למוזיקה בברוקלין, בסתיו 1998. הקליפ מתחיל בכך שיוסטון נכנסת לזירה קטנה כשהיא מתחילה לשיר את הבית הראשון של השיר. כשהיא מסיימת את החלק שלה, קארי גם כן, כשהיא מבצעת את הבית השני של השיר ואת הפזמון שלו.